Kausia

Kausia () bola macedónska pokrývka hlavy. 

Kausia, plstený alebo kožený klobúk so širokou striežkou (v podobe hríbu, niekedy so šnúrkami na uviazanie), bol súčasťou odevu Macedónčanov a susedných národov (napr. IlýrovT. Maccius Plautus, Trinummus, 4.2, (852) ). Pripomína podobnú mäkkú pokrývku hlavy zvanú pakol, ktorú dnes nosia muži v Afganistane (hlavne Nuristanu v pohorí Hindúkuš) a Pakistane (na územiach, ktoré boli kedysi pod macedónskou nadvládou). Kausia bola pravdepodobne lacná a mohli ju ľahko vyrábať pre vojakov v dostatočnom množstve (nosili ju aj chudobní ľudia, aby sa chránili pred slnkom i chladom). Od 4. stor. pred Kr. (v helenistickom období) ju nosili hlavne macedónski vojaci a vysokopostavení úradníci, aby sa odlíšili od ostatných Grékov. Jej názov bol zrejme odvodený z gréckeho slova kausis (καῦσις), čo znamená „teplo“, ktoré pripomína jej schopnosť zahriať.

Pekná ukážka toho, ako vedela kausia ochrániť svojho majiteľa v zlom počasí je uvedená v epigrame gréckeho básnika Antipatra (v Macedónsku), adresovanom rímskemu aristokratovi Luciovi Pisovi okolo roku 11 pred Kr.: 



Καυσίη, ἡ τὸ πάροιθε Μακηδόσιν εὔκολον ὅπλον,  καὶ σκέπας ἐν νιφετῷ, καὶ κόρυς ἐν πολέμῳ, ἱδρῶ διψήσασα πιεῖν τεόν, ἄλκιμε Πείσων,Ἡμαθὶς Αὐσονίους ἦλθον ἐπὶ κροτάφους.ἀλλὰ φίλος δέξαι με· τάχα κρόκες, αἵ ποτε Πέρσαςτρεψάμεναι, καὶ σοὶ Θρῇκας ὑπαξόμεθα.preklad: Ja, kausia, kedysi užitočná pokrývka hlavy Macedónčanov,pokrývka v snehovej búrke a prilba vo vojne,smädná pijem tvoj pot, statočný Piso,prišla som z mojej macedónskej zeme na tvoje rímske obočie. Prijmi ma ale s láskou, možno s pocitom, ktorým raz so mnou porazili Peržanov, vám tiež pomôže poraziť Trákov.


- text v starogréčtine: zaznamený v antológii gréckych epigramov (Anthologia Graeca), epigram Antipatros, 6, 335.Helléniké Anthologia, Antipatros, 6, 335. 

Purpurovú kausiu s kráľovským diadémom nosili macedónski panovníci ako súčasť kráľovského odevu. Tento diadém bol úzky pás látky, v purpurovej a zlatej farbe. Kausiu s kráľovským diadémom (καυσία a διάδημα) nosil i Alexander Veľký Arrianos, Alexandrou Anabasis, 7, 22. a takisto aj posledný panovník dynastie Ptolemaiovcov. Plutarchos, Bioi paralléloi, Antónios, 54, 8. Plutarchos uvádza, že vyslúžiť si u Macedónčanov purpurovú kausiu bolo veľkou poctou: „... a boli potešení, že od Eumena prijali také pocty, aké králi udeľujú svojim priateľom. Bol totiž splnomocnený rozdávať purpurové kausie a vojenské plášte (chlamys), a to bol medzi Macedónčanmi mimoriadny kráľovský dar.“ Plutarchos, Bioi paralléloi, Eumenes, 8, 7.

 Referencie a bibliografia 


 Iné projekty 


Kategória:Spoločnosť v starovekom Grécku
Kategória:Pokrývky hlavy